CELEX: 62012TN0333
Language: mt
Date: 2012-07-25 00:00:00
Title: Kawża T-333/12: Rikors ippreżentat fil- 25 ta’ Lulju 2012 — Soltau vs Il-Kummissjoni

6.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/22
            
         Rikors ippreżentat fil-25 ta’ Lulju 2012 — Soltau vs Il-Kummissjoni
   (Kawża T-333/12)
   2012/C 303/43
   Lingwa tal-kawża: il-Ġermaniż
   
      Partijiet
   
   
      Rikorrent: Christoff Soltau (Adendorf, il-Ġermanja) (rappreżentant: T. Rosenkranz, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea tal-14 ta’ Mejju 2012;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrent isostni li t-tieni inċiż tal-Artikolu 4(2) tar-Regolament (KE) Nru 1049/2001 (1) ma jipprekludix it-talba tiegħu ta’ aċċess għall-osservazzjonijiet tal-Kummissjoni, li din tal-aħħar ittrażmettiet lill-Oberster Gerichtshof Awstrijaka (Qorti Suprema Awstrijaka) skont l-Artikolu 15(3) tar-Regolament (KE) Nru 1/2003 (2) fil-kuntest ta’ kawża dwar kartelli. Skont ir-rikorrent, din id-dispożizzjoni ma tapplikax għad-dokument mitlub peress li l-proċeduri quddiem il-qorti Awstrijaka essenzjalment ma humiex koperti mill-protezzjoni pprovduta mid-dispożizzjoni. Anki kieku dan kien il-każ, id-dokument inkwistjoni xorta ma jkunx jaqa’ taħt il-kamp ta’ applikazzjoni tad-dispożizzjoni, peress li ma ġiex ippreżentat mill-Kummissjoni bħala parti fil-proċeduri. Barra minn hekk, id-deċiżjoni tal-Kummissjoni lanqas ma tista’ tiġi mmotivata b’riferiment għall-protezzjoni fil-Kawża Schenker et, C-681/11, li tinsab pendenti quddiem il-Qorti tal-Ġustizzja Ewropea. Filwaqt li huwa minnu li d-domandi preliminari ġew ippreżentati mill-Qorti Suprema Awstrijaka fil-kuntest ta’ proċeduri fil-qasam tal-kartelli, madankollu d-dokument inkwistjoni la tfassal mill-Kummissjoni fil-kuntest ta’ proċeduri għal deċiżjoni preliminari u lanqas ma hemm riferiment fil-kontenut tiegħu għad-domandi preliminari.
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331)
   
      (2)  Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli (101) u (102) (TFUE) (ĠU L 1, p. 1)